open-index/open-wikipedia-markdown huggingface dataset:
హసన్ గఫూర్

**హసన్ గఫూర్** (డిసెంబరు 11, 1950 - మార్చి 12, 2012) మహారాష్ట్ర అవినీతి నిరోధక శాఖ మాజీ పోలీస్ డైరెక్టర్ జనరల్. మహారాష్ట్ర పోలీస్ హౌసింగ్, వెల్ఫేర్ కార్పోరేషన్ మేనేజింగ్ డైరెక్టర్‌గా పనిచేశాడు.

## జననం - విద్యాభ్యాసం
హసన్ గఫూర్ 1950, డిసెంబరు 11న తెలంగాణ రాష్ట్రంలోని హైదరాబాదులో జన్మించాడు. ఆబిడ్స్ లోని సెయింట్ జార్జ్ గ్రామర్ స్కూల్ లో చదువుకున్నాడు.

## వృత్తి జీవితం
1974లో ఐపిఎస్ పూర్తిచేసిన హసన్ గపూర్ తన వృత్తిజీవితంలో వివిధ హోదాల్లో బాధ్యతలను నిర్వర్తించాడు. 2007, జూన్ 15 నుండి 2008, ఫిబ్రవరి 29 వరకు మహారాష్ట్ర అవినీతి నిరోధక బ్యూరో (ఎసిబి) అదనపు డైరెక్టర్ జనరల్‌గా పనిచేశాడు. 2008, మార్చి 1 నుండి – 2009, జూన్ 12 వరకు ముంబై నగర పోలీస్ కమీషనర్‌గా పనిచేశాడు. 2008, నవంబరు నెలలో ముంబైలో జరిగిన ఉగ్రవాద దాడుల సమయంలో హసన్ గఫూర్‌ నాయకత్వం సరిగా లేదన్న ఆరోపణలతో రామ్ ప్రధాన్ కమీషన్ నివేదికలో ఇతనిపై అభియోగాలు మోపబడ్డాయి. దాంతో ముంబై పోలీసు కమీషనర్ హోదా నుండి మహారాష్ట్ర పోలీస్ హౌసింగ్, వెల్ఫేర్ కార్పోరేషన్ మేనేజింగ్ డైరెక్టర్‌గా బదిలీ చేయబడ్డాడు.

## మరణం
హసన్ గఫూర్ ముంబైలోని బ్రీచ్ కాండీ ఆసుపత్రిలో చికిత్సపొందుతూ 2012, మార్చి 12న గుండెపోటుతో మరణించాడు. 

## సంఘటనలు
హసన్ గఫూర్ ముంబై పోలీస్ కమిషనర్‌గా ఉన్న కాలంలో ఈ క్రింది సంఘటనలు జరిగాయి: 
# మహారాష్ట్రలో 2008 ఉత్తర భారతదేశ వ్యతిరేక హింస 
# 2008 అహ్మదాబాద్ బాంబు దాడులు 
# రాహుల్ రాజ్ ఎన్‌కౌంటర్ 
# నవంబర్ 2008 ముంబై దాడులు 

## మూలాలు

వర్గం:1950 జననాలు
వర్గం:2012 మరణాలు
వర్గం:హైదరాబాదు వ్యక్తులు
వర్గం:ముంబై వ్యక్తులు
వర్గం:ముంబాయి వ్యక్తులు
ఫిట్ ఇండియా ఉద్యమం

**ఫిట్ ఇండియా ఉద్యమం** (ఆంగ్లం: Fit India Movement), 2019 ఆగస్టు 29 న ఖేల్ దివస్ నాడు భారత ప్రధాని నరేంద్ర మోడీ ప్రారంభించాడు. మేజర్ ధ్యాన్ చంద్ పుట్టిన రోజు సందర్భంగా ఏటా ఖేల్ దివస్ జరుపుతారు. ఇది ఒక దేశవ్యాప్త ఉద్యమం, ప్రజలు తమ రోజువారీ జీవితంలో శారీరక వ్యాయామం, క్రీడలను అభ్యాసం చేసి ఆరోగ్యంగా, దృఢంగా ఉండేందుకు ఈ ఉదయమం ప్రోత్సహిస్తుంది. ఫిట్‌గా ఉండేందుకు రోజూ వ్యాయామాలు చేస్తూ ఒంట్లో అధికంగా ఉన్న కొవ్వును తొలగించుకోవాలి. అందుకోసం ఉద్దేశించినదే ఫిట్ ఇండియా ఉద్యమం.

## మూలాలు


వర్గం:భారతదేశంలో వైద్య విద్య
హిమజ్వాల

**హిమజ్వాల,** వడ్డెర చండీదాస్ రాసిన మనో వైజ్ఞానిక నవల. 1967లో ఆంధ్రజ్యోతి పత్రికలో సీరియల్ గా ప్రచురితమైన ఈ నవల సంచలనం సృష్టించింది. అంచనాలకు మించి పాఠకులను ఆకట్టుకుంది.

## రచన నేపథ్యం
వడ్డెర చండీదాస్ అన్న కలంపేరుతో రచన చేసిన  చెరుకూరి సుబ్రహ్మణ్యేశ్వరరావు తిరుపతిలోని శ్రీవేంకటేశ్వర విశ్వవిద్యాలయంలో తత్త్వశాస్త్ర అధ్యాపకుడు. 1960లో అతను హిమజ్వాల నవల రాయడం ప్రారంభించాడు. 1961లో మొదటి అధ్యాయాన్ని పూర్తిచేశాడు. ఐతే, 1967 వరకూ తిరిగి దీన్ని రాయడం కొనసాగించలేదు. హఠాత్తుగా 1967లో తిరిగి ప్రారంభించి ఆరు నెలల్లో పూర్తిచేశాడు. ఆ ఏడాది ఆంధ్రజ్యోతి వారపత్రికలో సీరియల్ గా ప్రచురితమైంది. ఈ నవలను కథకుడు, నవలా రచయిత బుచ్చిబాబుకు "తెనుగుతనపు కూపంలో ఇమడలేక అభాసుపాలైన కళాతపస్విగా" అభివర్ణిస్తూ చండీదాస్ అంకితమిచ్చాడు.

## మూలాలు

వర్గం:తెలుగు నవలలు
దళం (2013 సినిమా)

**దళం** 2013, ఆగస్టు 15న విడుదలైన తెలుగు చలనచిత్రం. సినీ దర్శకుడు రామ్ గోపాల్ వర్మ శిష్యుడు బి. జీవన్ రెడ్డి దర్శకత్వం వహించిన ఈ చిత్రంలో నవీన్ చంద్ర, పియా బాజ్‌పాయ్, నాజర్, అభిమన్యు సింగ్, కిషోర్ నటించగా జేమ్స్ వసంతన్ సంగీతం అందించాడు. ది మామోత్ మీడియా, ఎంటర్టైన్మెంట్ పతాకంపై ఎం. సుమంత్ కుమార్ రెడ్డి ఈ చిత్రాన్ని నిర్మించాడు. 2014, ఏప్రిల్ 4న *కూట్టం* పేరుతో తమిళంలో విడుదలైంది. జైలు నుండి విడుదలైవచ్చిన మాజీ నక్సలైట్ల బృందం కొత్తగా తమ జీవితాలను ప్రారంభించి పోలీసులు, రాజకీయ నాయకులపై వారు చేసిన పోరాట నేపథ్యంలో ఈ చిత్రం రూపొందింది.

## కథా సారాంశం
నక్సలైట్లు ఉన్న ప్రాంతంలో చిత్రకథ ప్రారంభమవుతుంది. అక్కడ రాష్ట్ర పోలీసు, నక్సలైట్లకు మధ్య కాల్పుల పోరాటం జరుగుతోంది. ఆ పోరాటంలో చాలామంది నక్సలైట్లు చనిపోతారు. నక్సలైట్లు పోరాటాన్ని కొనసాగించాలని నిర్ణయించుకొని ప్రభుత్వానికి లొంగిపోతారు. జైలులో ఉన్న సమయంలో వారు చాలా హింసకు గురవుతారు. అప్పుడు జైలు అధికారి వారిని మార్చి పోలీసు సానుభూతిపరులుగా మారడానికి, ఉద్యోగాలు రావడానికి సహాయం అందిస్తాడు.

## నటవర్గం

* నవీన్ చంద్ర (అభి)
* పియా బాజ్‌పాయ్ (శృతి)
* నాజర్ (జెకె)
* కిషోర్ (శత్రువు)
* అభిమన్యు సింగ్ (లడ్డా)
* కృష్ణుడు (భద్రం)
* ప్రగతి
* మహదేవన్
* అజయ్
* ధన్‌రాజ్
* హర్షవర్ధన్
* సాయికుమార్
* నథాలియా కౌర్

## సాంకేతికవర్గం
* కథ, స్క్రీన్ ప్లే, దర్శకత్వం: బి. జీవన్ రెడ్డి
* నిర్మాత: ఎం. సుమంత్ కుమార్ రెడ్డి
* రచన: శంకర్ దేవరాజ్
*సినిమాటోగ్రాఫర్‌ : సుధాకర్ రెడ్డి యక్కంటి
* సంగీతం: జేమ్స్ వసంతన్
* కూర్పు: మధు
* నిర్మాణ సంస్థ: ది మామోత్ మీడియా, ఎంటర్టైన్మెంట్

## నిర్మాణం
2012 ప్రారంభంలో పియా వాజ్‌పాయ్‌తో ఈ చిత్రం ప్రీ-ప్రొడక్షన్ ప్రారంభమయింది. అప్పటికే నవీన్ చంద్రతో తమిళంలో చిత్రీకరించారు. ఈ చిత్రంలో నటులు కిషోర్, నాజర్, సాయికుమార్ ముఖ్యమైన పాత్రలు పోషించారు. జేమ్స్ వసంతన్ సంగీతం అందించాడు. ప్రతి సన్నివేశాన్ని తమిళ, తెలుగు భాషల కోసం రెండుసార్లు చిత్రీకరించారు.

## పాటలు

ఈ చిత్రానికి జేమ్స్ వసంతన్ సంగీతం అందించాడు.

## విడుదల
2013, ఆగస్టు 15లో విడుదలైన ఈ చిత్రం మిశ్రమ సమీక్షలు అందుకుంది. "సామాజిక అంశాల నేపథ్యంలో విడుదలైన ఈ చిత్రం మనలోని ఆలోచనలను కలిగిస్తుందని" పేర్కొనబడింది.

## మూలాలు

వర్గం:2013 తెలుగు సినిమాలు
వర్గం:నాజర్ నటించిన సినిమాలు
వర్గం:సాయి కుమార్ నటించిన సినిమాలు
ప్రేమించి చూడు (1989 సినిమా)

***ప్రేమించి*** చూడు  1989 లో విడుదలైన తెలుగు భాషా హాస్య భరిత చిత్రం. ఎస్.ఆర్. సినీ ఎంటర్ట్ ప్రైజెస్  బ్యానర్ క్రింద సిల్క్ స్మిత నిర్మించిన ఈ సినిమాకు త్రిపురనేని  వరప్రసాద్ దర్శకత్వం వహించాడు. . ఇందులో రాజేంద్ర ప్రసాద్, చంద్ర మోహన్, సిల్క్ స్మిత సంగీతంతో రాజ్-కోటి సంగీతం సమకూర్చారు. 

## కథ
ఈ చిత్రం ఇరుగు పొరుగు వారిగా నివసిస్తున్న  చౌదరి (కోట శ్రీనివాస రావు),  శాస్త్రి (సుతి వీరభద్ర రావు) లతో  ప్రారంభమవుతుంది, వారు మంచి స్నేహితులు అయినప్పటికీ వారి మధ్య కులాలలో భేదం ఉంటుంది. వారిలో చౌదరి కుమారుడైన చిట్టిబాబు (రాజేంద్ర ప్రసాద్) , శాస్త్రి  కుమార్తె సత్యభామ (సిల్క్ స్మిత) లు ప్రేమించుకుంటారు. చిట్టిబాబు ఎల్లప్పుడు బ్రహ్మ దేవుడు (సత్యనారాయణ) ని చూడగలననే భ్రమలో ఉంటాడు. అతను ప్రేమకు దూరంగా ఉండటానికి కారణం తన ప్రభువైన బ్రహ్మ తనను శపించాడనీ, అవరోధాలు కూడా సృష్టించాడనీ అతను భావిస్తాడు. ఇంతలో శాస్త్రి తన మేనల్లుడు మోహన్ (చంద్రమోహన్) లో సత్యభామను వివాహం చేయాలనుకుంటాడు. ఈ క్రమంలో మోహన్ కొంత కష్టాలను ఎదుర్కొంటాడు.  అతను మల్టీ మిల్యనీర్ అయిన క్రైస్తవ మతానికి చెందిన డేవిడ్ గోపాలరావు (నూతన్ ప్రసాద్), మేరీ (వై.విజయ) ల కూమర్తె జ్యోతి (పూర్ణిమ) ను ప్రేమిస్తాడు. మిగిలిన కథలో ఈ  జంటలు సమాజంలో ఉన్న కుల సమాజ వ్యవస్థలకు వ్యతిరేకంగా పోరాడి తమ తల్లిదండ్రులను ఒప్పించి తమ ప్రేమను ఎలా గెలిపించుకుంటారనేది.

## తారాగణం

* చిట్టి బాబుగా రాజేంద్ర ప్రసాద్ 
* మోహన్ పాత్రలో చంద్ర మోహన్ 
* సత్యభామగా సిల్క్ స్మిత 
* బ్రహ్మగా సత్యనారాయణ 
* శాస్త్రీగా సుతీ వీరభద్ర రావు 
* డేవిడ్ గోపాల్ రావుగా నూతన్ ప్రసాద్ 
* చౌదరిగా కోట శ్రీనివాస రావు 
* అలీ 
* సాక్షి రంగ రావు 
* వెంకటపయ్యగా మాడా 
* అంజీనెలుగా డాక్టర్ శివ ప్రసాద్ 
* జ్యోతిగా పూర్ణిమ 
* శ్రీ లక్ష్మి 
* రాధా కుమారి 
* అన్నపూర్ణగా కాకినాడ శ్యామల 
* మేరీగా వై.విజయ

## పాటలు

రాజ్-కోటి సంగీతం సమకూర్చారు. ఆడియో కంపెనీలో సంగీతం విడుదలైంది. 

## మూలాలు

వర్గం:1989 తెలుగు సినిమాలు
వర్గం:చంద్రమోహన్ నటించిన సినిమాలు
వర్గం:సిల్క్ స్మిత నటించిన సినిమాలు
రాగల 24 గంటల్లో

**రాగల 24 గంటల్లో**  2019, నవంబరు 22న విడుదలైన తెలుగు చలనచిత్రం. శ్రీ నవహాస్ క్రియేషన్స్, శ్రీ కార్తీకేయ సెల్యులాయిడ్ పతాకాలపై కానూరు శ్రీనివాస్ నిర్మాణ సారథ్యంలో శ్రీనివాసరెడ్డి దర్శకత్వం వహించిన ఈ చిత్రంలో ఈషా రెబ్బా, సత్యదేవ్ కంచరాన, శ్రీరామ్, గణేష్ వెంకట్రామ్, ముస్కాన్ సేథి నటించగా, రఘు కుంచె సంగీతం అందించాడు. *అగాథ క్రిస్టీ* రాసిన *ది అన్‌ఎక్స్‌పెక్టెడ్ గెస్ట్* అనే నాటకం నుండి ఈ చిత్ర కథాంశం తీసుకోబడింది. 

## నటవర్గం

* ఈషా రెబ్బా (విద్య) 
* సత్యదేవ్ కంచరాన (రాహుల్) 
* శ్రీరామ్ (పోలీసు నరసింహ) 
* గణేష్ వెంకట్రామన్ (గణేష్) 
* ముస్కాన్ సేథి (మేఘన) 
* రవిప్రకాష్ 
* కృష్ణ భగవాన్ (పాల్) 
* రవివర్మ 
* అజయ్ క‌తుర్‌వ‌ర్‌
* అనురాగ్  
* అయాజ్ 
* దేవిప్రియ 
* అభినయ కృష్ణ

## సాంకేతికవర్గం
* దర్శకత్వం: శ్రీనివాసరెడ్డి
* నిర్మాత: కానూరు శ్రీనివాస్
* మాటలు: కృష్ణ భగవాన్
* రచన: బయ్యవరపు రవి
* సంగీతం: రఘు కుంచె
* ఛాయాగ్రహణం: అంజి
* కూర్పు: తమ్మిరాజు
* నిర్మాణ సంస్థ: శ్రీ నవహాస్ క్రియేషన్స్, శ్రీ కార్తీకేయ సెల్యులాయిడ్

## నిర్మాణం
ఇప్పటివరకు హాస్య చిత్రాలకు దర్శకత్వం వహించిన దర్శకుడు శ్రీనివాసరెడ్డి ఈ చిత్రంతో థ్రిల్లర్ నేపథ్యంలోకి అడుగుపెట్టాడు. ఈ చిత్రకథ విన్న తరువాత శ్రీరామ్ ఈ చిత్రంలో నటించడానికి అంగీకరించాడు. ఈ చిత్రానికి సంగీతం అందించడానకి రఘు కుంచె తీసుకున్నారు. సెప్టెంబరు తొలివారంలో ఈ చిత్ర మోషన్ పోస్టర్ విడుదలవ్వగా, సెప్టెంబరు చివరివారంలో టీజర్ విడుదలైంది. నవంబరులో ట్రైలర్ విడుదలైంది.

## పాటలు
రఘు కుంచె ఈ చిత్రానికి సంగీతాన్ని సమకూర్చాడు.  వై.వి.సుబ్బారెడ్డి "నారాయణతే నమో నమో" పాటను విడుదలచేశాడు. రఘు బాబు, అలీ పాటల విడుదల కార్యక్రమంలో పాల్గొన్నారు. దేవి శ్రీ ప్రసాద్ "రెబ్బా" అనే ప్రచార పాటను విడుదల చేశాడు. అక్టోబరులో రెండవ పాట "నమో నమో" విడుదలైంది. 

## విడుదల
ఈ చిత్రానికి *[[టైమ్స్ ఆఫ్ ఇండియా]]*  2.5/5 రేటింగ్ ఇచ్చింది. "*రాగల 24 గంటల్లో*  సినిమా స్క్రిప్ట్ విషయంలో కాస్త *విఫలమయింది.* ఈ చిత్రంలోని థ్రిల్లర్ సమాధానాల కంటే ఎక్కువ ప్రశ్నలనే మనముందు ఉంచుతుంది" అని పేర్కొంది. "*రాగల 24 గంటల్లో* అనేది సినిమా పేరుకు తగ్గట్టుగా, ఆ సినిమా చూడటానికి వస్తున్న ప్రేక్షకులకు ఒక హెచ్చరిక" అని ది ''హిందూ'' పత్రిక రాసింది. 

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:తెలుగు థ్రిల్లర్ సినిమాలు
షాదన్ వైద్య విజ్ఞాన సంస్థ

**షాదన్ వైద్య విజ్ఞాన సంస్థ** (షాదన్ మెడికల్ కళాశాల) తెలంగాణ రాష్ట్రం హైదరాబాదు సమీపంలోని రంగారెడ్డిలో ఉన్న వైద్య కళాశాల. భారత వైద్య మండలి అనుమతితో 150 వైద్యసీట్లతో ఉన్న ఈ సంస్థ, విద్యార్థులకు ప్రపంచస్థాయి వైద్య శిక్షణ అందించడంకోసం 800 పడకల మల్టీ స్పెషాలిటీ ఆసుపత్రికి జతచేయబడింది. ఇది కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. దీనికి భారత ప్రభుత్వం గుర్తింపు కూడా లభించింది. 

## నిర్వహణ
షాదన్ వైద్య విజ్ఞాన సంస్థ వైద్యవిద్య, పరిశోధన సంస్థ షాదన్ ఎడ్యుకేషనల్ సొసైటీచే స్థాపించబడి, నిర్వహించబడుతోంది. ఆంధ్రప్రదేశ్ రిజిస్ట్రేషన్ చట్టం 1350 ఫస్లీ ప్రకారం 1985లో డాక్టర్ మహమ్మద్ విజారత్ రసూల్ ఖాన్ దీనిని స్థాపించాడు. ఇతను ఉస్మానియా వైద్య కళాశాల నుండి వైద్యవిద్యను అభ్యసించి, డాక్టర్‌గా ప్రాక్టీస్ చేశాడు. 1984, 1989లలో రెండుసార్లు శాసనసభ సభ్యుడిగా (ఎమ్మెల్యే) పనిచేశాడు.

## సంస్థ కార్యవర్గం
*  షాదన్ టెహ్నియత్ (కార్యదర్శి) 
*  మహ్మద్ షా ఆలం రసూల్ ఖాన్ (చైర్మన్) 
*  అజాజ్ ఉర్ రెహ్మాన్ (వైస్ చైర్మన్) 
*  డాక్టర్ మహ్మద్ సరిబ్ రసూల్ ఖాన్ (మేనేజింగ్ డైరెక్టర్) 
*  ప్రొ. (డా.) దినేష్ రాజ్ మాథూర్ (ప్రొఫెసర్, డీన్) 
*  డాక్టర్ వసంత ప్రసాద్, రిటైర్డ్ డిఎంఇ - ఎపి (హాస్పిటల్ సూపరింటెండెంట్) 

## ఇవికూడా చూడండి
* భారతదేశంలో విద్య 
* హైదరాబాదు విద్యాసంస్థలు
* తెలంగాణ ఉన్నత విద్యాసంస్థల జాబితా

## మూలాలు

## ఇతర లంకెలు
* షాదన్ వైద్య విజ్ఞాన సంస్థ జాలగూడు

వర్గం:తెలంగాణ వైద్య కళాశాలలు
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:హైదరాబాదు జిల్లా
వర్గం:హైదరాబాదు విద్యాసంస్థలు
వర్గం:తెలంగాణ కళాశాలలు
వర్గం:తెలంగాణ విద్యాసంస్థలు
విద్యారణ్య ఉన్నత పాఠశాల, హైదరాబాదు

**విద్యారణ్య ఉన్నత పాఠశాల** (విద్యారణ్య హైస్కూల్) తెలంగాణ రాష్ట్ర రాజధాని హైదరాబాదులోని తెలంగాణ సచివాలయంకు సమీపంలో ఉన్న పాఠశాల. ఇందులో బాలబాలికలకు విద్యాబోధన చేయబడుతోంది. 

## స్థాపన
1961లో శాంత రామేశ్వర్ రావు ఈ ఉన్నత పాఠశాలను స్థాపించింది. ఇది బిర్లా మందిర్ దిగువ ప్రాంతంలో ఉంది. జిడ్డు కృష్ణమూర్తి బోధనల స్ఫూర్తితో నడపబడుతున్న ఈ పాఠశాలలో "ఉపాధ్యాయులు కూడా పిల్లలలాగే కొత్త విషయాలను నేర్చుకోవటానికి కూడా సిద్ధంగా ఉంటారు". 

ఐసిఎస్‌ఇ సిలబస్‌ ఆధారంగా విద్యాబోధన జరుగుతున్న ఈ పాఠశాలలో ఎనిమిదవ తరగతి వరకు పరీక్షలు ఉండవు. విద్యార్థులకు ప్రత్యేకంగా పాఠశాల యూనిఫాం (డెస్ కోడ్) లేదు, పిల్లలు వారి ఇష్టానికి తగిన దుస్తులు ధరించడం ఈ పాఠశాలలో నేర్పుతారు. ఇది ఆంగ్ల-మాధ్యమ పాఠశాల అయినప్పటికీ, భారతీయ భాషలు, భారతీయ సంగీతం, సంస్కృతితోపాటు ఆంగ్ల సాహిత్యం, భారతదేశ చరిత్ర, సాహిత్యం, పాశ్చాత్య సంగీతం (గానం), ఇతర సాంస్కృతిక కార్యకలాపాలు, చేతిపనులు, విద్యార్థులకు నాటకాలు, క్రీడల మొదలైనవాటికి ప్రత్యేక ప్రాముఖ్యత ఇవ్వబడింది. ప్రశ్నించడం, ఆలోచించడం ద్వారా నేర్చుకోవటానికి, వివిధ రకాలైన ఆటలు ఆడటానికి విద్యార్థులను ప్రోత్సహిస్తుంటారు. ఇవన్నీకూడా పోటీతత్వంతో కాకుండా స్నేహపూర్వకంగా ఉంటాయి.

## ప్రవేశాలు

ఈ పాఠశాలలో ప్రవేశం పొందడానికి జరిగే ప్రవేశ ప్రక్రియకు విద్యార్థుల తల్లిదండ్రులు ఇంటర్వ్యూకు హాజరుకావాలి. 

## పరీక్షలు
ఇందులో ఎనమిదవ తరగతి నుండి మాత్రమే పరీక్షలు నిర్వహించబడతాయి. రెగ్యులర్ అసైన్‌మెంట్‌లతోపాటు అందరూ కలిసి చదువుకోవడం, నేర్చుకోవడం వంటివి ఈ పాఠశాలలో ప్రోత్సహించబడుతాయి. ప్రతి మూడు నెలలకొకసారి (త్రైమాసిక) విద్యార్థులందరికీ నివేదికలు ఇవ్వబడతాయి. తల్లిదండ్రులు, ఉపాధ్యాయులు చర్చించుకోవడంకోసం తల్లిదండ్రుల-ఉపాధ్యాయ సమావేశాలు కూడా జరుగుతాయి. 

## కార్యక్రమాలు
అనేక సంస్థలు పాఠశాలలో క్రమం తప్పకుండా కార్యక్రమాలను నిర్వహిస్తుంటాయి: 

* మంథన్: ఫోరమ్ ఫర్ పబ్లిక్ డిస్కోర్స్ 
* రివాయత్ సాంస్కృతిక సంస్థ 
* స్పిక్ మాకే 
* ది గోథే-జెంథ్రమ్, హైదరాబాద్ 

## పూర్వ విద్యార్థులు
* సివి ఆనంద్, ఐపిఎస్ - సైబరాబాద్ పోలీస్ కమిషనర్ (హైదరాబాద్) 
* దియా మిర్జా - నటి, మోడల్, మిస్ ఆసియా పసిఫిక్ 2000. 
* తారా డిసౌజా - నటి, మోడల్ 
* జూనియర్ ఎన్.టి.ఆర్ - తెలుగు సినిమా నటుడు 
* రవి రాయల్ - పైలట్, మంత్రి.

## ఇవికూడా చూడండి
* భారతదేశంలో విద్య 
* హైదరాబాదు విద్యాసంస్థలు
* తెలంగాణ ఉన్నత విద్యాసంస్థల జాబితా

## మూలాలు

వర్గం:1961 స్థాపితాలు
వర్గం:హైదరాబాదు విద్యాసంస్థలు
రివాయత్

**రివాయత్** (రివాయత్-ఎ-మైహార్) ఒక శాస్త్రీయ సంగీత కార్యక్రమం. సాంప్రదాయ పద్ధతి ద్వారా సంగీతాన్ని అందించే కళాకారులు ఈ కార్యక్రమంలో సంగీత ప్రదర్శన చేస్తారు. ఇది శాస్త్రీయ కళా ప్రదర్శన రూపంలో ఉంటుంది. ఈ కళాబృందం మైహార్ ఘరానాకు చెందినది. 
thumb|right|హైదరాబాదు విశ్వవిద్యాయలంలో రివాయత్ సంగీత కార్యక్రమం

## చరిత్ర
రివాయత్ అంటే ఉర్దూ భాషలో సాంప్రదాయం అని అర్థం. 2010లో హైదరాబాదులోని హైదరాబాదు విశ్వవిద్యాయలం విభాగమైన సరోజినీనాయుడు పెర్ఫార్మింగ్ ఆర్ట్స్ అండ్ కమ్యూనికేషన్‌లో ఈ రివాయత్‌ను  ప్రారంభించారు.

## కార్యక్రమాలు
**2013:** 2013 సెప్టెంబరు 23న హైదరాబాద్ విశ్వవిద్యాలయంలో ఆధ్వర్యంలో ఈ కచేరీ జరిగింది.
* రంజని రామచంద్రన్ (గాత్రం)
* జావేద్ (అబలా)
* సురేంద్ర భారతి (హార్మోనియం)

**2012:**
* మంజుషా కులకర్ణి-పాటిల్ (హిందూస్థానీ గాత్రం) - 24 ఫిబ్రవరి 2012 

**2011:** 2011 డిసెంబరు 9, 10 తేదీల్లో హైదరాబాదులోని విద్యారణ్య ఉన్నత పాఠశాలలో ఈ కార్యక్రమం జరిగింది. 
* జయతీర్త్ మెవుండి (గాత్రం) - కిరణ ఘరానా 
* సంహిత నంది (గాత్రం) - కిరణ ఘరానా 

**2010:** 2010లో హైదరాబాదు విశ్వవిద్యాయలంలో జరిగింది.
* సురేష్ వ్యాస్ (సరోద్) 
* బసంత్ కబ్రా (సరోద్) 
* డాక్టర్ అంగార. వి. రాజా (సితార్)  
* పండిట్ నిత్యనాద్ హల్దిపూర్

## ఇవికూడా చూడండి
* హిందుస్థానీ సంగీతము
* హవేలీ సంగీతం
* ఖవ్వాలి
* హిందుస్తానీ సంగీత గాయకులు - ఘరానాలు

## మూలాలు

## ఇతర లంకెలు
* అధికారిక జాలగూడు 

వర్గం:సంగీత బృందాలు
వర్గం:హైదరాబాదు
వర్గం:సంస్థలు
వర్గం:ఉత్సవాలు
వర్గం:హిందుస్థానీ సంగీతము
వర్గం:కిరాణా ఘరానా
వర్గం:భారతీయ సంగీతం
వర్గం:శాస్త్రీయ సంగీతం
కోసూరి వేణుగోపాల్

**కోసూరి వేణుగోపాల్** ఒక తెలుగు సినిమా, టివి నటుడు. పశ్చిమ గోదావరి జిల్లా నరసాపురానికి చెందిన ఈయన ఫుడ్ కార్పొరేషన్ ఆఫ్ ఇండియా సంస్థలో పనిచేస్తూ పదవీవిరమణ చేశాడు. ఉద్యోగం చేస్తూనే దాదాపు 27 సంవత్సరాలకుపైగా 30 కిచిత్ర పరిశ్రమలో నటిస్తూ వచ్చాడు. పి. ఎన్. రామచంద్రరావు దర్శకత్వంలో వచ్చిన తెగింపు అనే చిత్రంతో నటుడుగా తన ప్రస్థానం ప్రారంభించాడు. 2010లో రాజమౌళి దర్శకత్వంలో వచ్చిన మర్యాద రామన్న ఆయనకు బాగా పేరు తెచ్చింది. 

2020 సెప్టెంబరు 23 న కరోనా వ్యాధి కారణంగా మృతి చెందాడు.

## సినీరంగం
కోసూరి వేణుగోపాల్ 27 సంవత్సరాలుగా చిత్ర పరిశ్రమలో ఉన్నాడు. పి. ఎన్. రామచంద్రరావు దర్శకత్వంలో వచ్చిన తెగింపు (1994) నటుడిగా ఆయనకు తొలి చిత్రం. రాజమౌళి దర్శకత్వంలో వచ్చిన మర్యాద రామన్న ఆయనకు బాగా పేరు తెచ్చింది. ఇందులో ఆయన బ్రహ్మాజీ తండ్రి పాత్ర పోషించాడు. ఒక్క స్టూడెంట్ నంబర్ 1 తప్ప మిగతా అన్ని రాజమౌళి సినిమాల్లోనూ ఈయన నటించాడు. నాగ శౌర్య కథానాయకుడిగా వచ్చిన ఛలో చిత్రంలో వెన్నెల కిషోర్ తండ్రి పాత్ర పోషించాడు. నటుడిగా ఆయన చివరి చిత్రం ఇంద్రగంటి మోహన కృష్ణ దర్శకత్వంలో వచ్చిన అమీ తుమీ.

## మరణం
కరోనా వ్యాధి సోకి హైదరాబాదులోని గచ్చిబౌలిలో, ఓ ప్రైవేటు ఆసుపత్రిలో సుమారు 23 రోజుల పాటు వెంటిలేటర్ మీద ఉన్నాడు. తర్వాత కరోనా నెగటివ్ వచ్చినా, 2020 సెప్టెంబరు 23 న మృతి చెందాడు.

* తెగింపు (1994)
* విక్రమార్కుడు (2006)
* మర్యాద రామన్న (2010)
* పిల్ల జమీందార్ (2011)
* అమీ తుమీ (2017)
* ఛలో (2018)

## మూలాలు

వర్గం:తెలుగు సినిమా నటులు
వర్గం:2020 మరణాలు
వర్గం:కరోనా వ్యాధి మరణాలు
మోసగాళ్లకు మోసగాడు (2015 సినిమా)

***మోసగాళ్లకు మోసగాడు*** 2015, మే 22న విడుదలైన తెలుగు హాస్య చలనచిత్రం. లక్ష్మీ నరసింహ ఎంటర్‌టైన్‌మెంట్స్  పతాకంపై చక్రి చిగురుపాటి నిర్మాణ సారథ్యంలో నెల్లూరు బోస్ దర్శకత్వం వహించిన ఈ చిత్రంలో సుధీర్ బాబు, నందిని రాయ్, అభిమన్యు సింగ్, చంద్రమోహన్, జయప్రకాశ్ రెడ్డి ముఖ్య పాత్రల్లో నటించగా, మణికాంత్ కద్రి సంగీతం అందించాడు. ఈ చిత్రంలో మంచు మనోజ్  అతిథి పాత్రలో నటించాడు.

## కథ
అయోధ్యకు 12 కిలోమీటర్ల దూరంలో ఉన్న ఆలయం నుండి రాముడు, సీత విగ్రహాలు దొంగిలించబడతాయి. ఈ దోపిడీ వెనుక సూత్రధారి రుద్ర (అభిమన్యు సింగ్) విగ్రహాల కోసం రూ. 20 కోట్లు (200 మిలియన్లు) ఒప్పందం కుదుర్చుకుంటాడు. కృష్ణ (సుధీర్ బాబు) ఒక దొంగ, ఆర్టిస్ట్. అతను జానకి (నందిని రాయ్) తో ప్రేమలో పడతాడు, ఆమెను ప్రేమలోకి దింపడానికి ప్రయత్నిస్తుంటాడు. రామకృష్ణ విద్యాలయం వ్యవస్థాపకుడు మాస్టర్జీ రామచంద్ర (చంద్ర మోహన్) కు బ్యాంకు నుండి డిఫాల్ట్ నోటీసు వస్తుంది. దర్యాప్తు అధికారి ఒక హోటల్‌లో దొంగలను కనుగొంటారు. ఆ దొంగలు ఒక్కొక్కరు రాముడు, సీత విగ్రహాలతో పారిపోతారు. వారిలో ఒకరైన అమిత్, రుద్ర దగ్గరికి వెళ్తాడు. అతను గురూజీ (జయప్రకాష్ రెడ్డి) ఇంట్లో కొన్నిరోజులు దాచుకోమనిమ చెప్తాడు. ఇంకో వ్యక్తి సీత విగ్రహాన్ని రుద్రకు అప్పగిస్తాడు. అమిత్ నుండి రాముడి విగ్రహాన్ని దొంగిలించడానికి గురుజీ కృష్ణని పంపుతాడు. కృష్ణుడు విగ్రహంతో పారిపోగా, అమిత్ పోలీసు అధికారి చేతిలో చనిపోతాడు.

విగ్రహం దొంగిలించబడిందని తెలిసిన రుద్ర భారతదేశానికి వస్తాడు. కృష్ణ విగ్రహం విలువ గురించి ఆరా తీయగా, సీత విగ్రహం లేకుండా దాని విలువ లేదని తెలుస్తుంది. దాంతో కృష్ణ ఆ విగ్రహాన్ని రుద్రకు తిరిగి ఇచ్చేయాలనుకుంటాడు. గురుజీ అనుచరుడి వివాహం సందర్భంగా విగ్రహాన్ని అమ్మేయాలని రుద్ర ఆలోచిస్తుంటాడు. ఇంతలో, అప్పు తీర్చకపోవడంతో బ్యాంక్, పాఠశాల భూమిని వేలం వేస్తుంది. కృష్ణ, రుద్ర నుండి డబ్బును దొంగిలించి విగ్రహాలను పోలీసు అధికారికి అప్పగిస్తాడు. అతను తన స్నేహితుడు మంచు మనోజ్ ద్వారా డబ్బును మాస్టారుకు పంపిస్తాడు. రుద్ర, గురూజీ, స్మగ్లర్లను పోలీసులు అరెస్టు చేస్తారు. కృష్ణ డబ్బు దొంగిలించడం వెనుక గల కారణాన్ని  నందిని అడుగుతుంది. తన చిన్నతనంలో ప్రమాదానికి గురైనప్పుడు మాస్టారు తన ప్రాణాలను రక్షించాడని చెబుతాడు. కృష్ణ, నందిని ఒకటై విగ్రహాలను ఆలయానికి తీసుకురావడంతో ఈ చిత్రం ముగుస్తుంది.

## నటవర్గం

* సుధీర్ బాబు (కృష్ణ)
* నందిని రాయ్ (జానకి)
* అభిమన్యు సింగ్ (రుద్ర)
* చంద్ర మోహన్ (మాస్టర్జీ రామచంద్ర) 
* జయప్రకాష్ రెడ్డి (కౌశిక్ గురూజీ)
* పంకజ్ కేసరి
* ప్రవీణ్ (కృష్ణ స్నేహితుడు)
* సప్తగిరి
* దువ్వాసి మోహన్ (కౌశిక్ అనుచరుడు)
* ఫిష్ వెంకట్ (కౌశిక్ అనుచరుడు) 
* షకలక శంకర్

## సాంకేతికవర్గం
* దర్శకత్వం: నెల్లూరు బోస్
* నిర్మాత: చక్రి చిగురుపాటి
* సంగీతం: మణికాంత్ కద్రి
* నిర్మాణ సంస్థ: లక్ష్మీ నరసింహ ఎంటర్‌టైన్‌మెంట్స్

## పాటలు
ఈ చిత్రానికి మణికాంత్ కద్రి సంగీతం అందించాడు.

## స్పందన
# 123 తెలుగు: ఈ చిత్రం సుధీర్ బాబు కెరీర్‌కు మంచి ఫాలోయింగ్ ఇచ్చింది. దర్శకుడికి సాంకేతిక అంశాలపై పట్టు ఉంది, కాని అతను రాయడంపై ఎక్కువ దృష్టి పెట్టాలి.
# గ్రేట్ ఆంధ్రా: ఈ చిత్రాన్ని టైమ్-పాస్ మూవీగా పేర్కొంటూ,  2.75 రేటింగ్ ఇచ్చింది.

## మూలాలు

## ఇతర లంకెలు

* 

వర్గం:2015 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:చంద్రమోహన్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:మనోజ్ కుమార్ నటించిన సినిమాలు
డీన్ జోన్స్ (క్రికెట్ ఆటగాడు)

డీన్ మెర్విన్ జోన్స్ ( డీన్ మెర్విన్ జోన్స్ , 24 మార్చి , 1961 - 24 సెప్టెంబర్ , 2020 ) ఒక ఆస్ట్రేలియా క్రికెట్ జట్టు మాజీ ఆటగాడు, కోచ్. 

డీన్ జోన్స్ ఆస్ట్రేలియా క్రికెట్ లో అత్యంత ప్రతిభావంతుల్లో ఒకడిగా గుర్తింపు తెచ్చుకున్నారు. 

80, 90వ దశకాల్లో అనేక వీరోచిత ఇన్నింగ్స్ లతో ఆస్ట్రేలియాకు ఎన్నో విజయాలు అందించారు  అతను ఆస్ట్రేలియా క్రికెట్ జట్టు కోసం టెస్ట్ క్రికెట్, వన్డే క్రికెట్ ఆడాడు. టోర్నమెంట్లలో ఆడారు. 

1987లో ఆస్ట్రేలియా తొలి వన్డే వరల్డ్ కప్ నెగ్గడంతో కీలకపాత్ర పోషించారు   అతను 52 టెస్ట్ మ్యాచ్‌లలో 3631 పరుగులు చేసిన కుడిచేతి వాటం స్పిన్నర్. అతను గరిష్టంగా 216 పరుగులు చేసి బౌలింగ్‌లో 1 వికెట్  కైవసం చేసుకున్నాడు. అతని బౌలింగ్ సగటు 64.00. అతను 164 వన్డేలు ఆడాడు, 44.61 సగటుతో 6068 పరుగులు చేశాడు, అతని అత్యధికం 165.  అతని బౌలింగ్ సగటు 27.00. అతను 245 ఫస్ట్ క్లాస్ మ్యాచ్‌లలో కూడా ఆడాడు.

19188 పరుగులు, 285 లిస్ట్ ఎ మ్యాచ్‌లు చేశాడు. అతను టెస్ట్ క్రికెట్, వన్డేలలో ఉత్తమ బ్యాట్స్ మాన్, ఫీల్డర్గా విస్తృతంగా పరిగణించబడ్డాడు. 1980 ల చివరలో, 1990 ల ప్రారంభంలో, అతను ప్రపంచంలోని ఉత్తమ వన్డే బ్యాట్స్ మెన్లలో ఒకరిగా పరిగణించబడ్డాడు. 2019 లో, జోన్స్ ఆస్ట్రేలియన్ క్రికెట్ హాల్ ఆఫ్ ఫేమ్‌లోకి ప్రవేశించారు.  క్రికెట్‌ కెరీర్‌ ముగిసిన తర్వాత కామెంటేటర్‌గా అవతారమెత్తారు .ఒక చాంపియన్‌ కామెంటేటర్‌. 

జోన్స్‌ కామెంటరీకి లక్షలాది అభిమానులున్నారు. జోన్స్ 24 సెప్టెంబర్ 2020 న 59 సంవత్సరాల వయస్సులో కార్డియాక్ అరెస్ట్ తో మరణించాడు. 

## అంతర్జాతీయ కెరీర్
గాయం కారణంగా గ్రాహం యల్లోప్ స్వదేశానికి తిరిగి రావలసి వచ్చిన తరువాత జోన్స్ 1984 వెస్టిండీస్ పర్యటనకు ఎంపికయ్యాడు. అతను ఆడబోయే పదకొండు మంది జట్టులో అతను ఎంపిక కాలేదు, కాని స్టీవ్ స్మిత్ అనారోగ్యంతో ఉన్నందున అతను ఎంపికయ్యాడు. ఈ మ్యాచ్‌కు ముందు ఆరోగ్యం బాగాలేకపోయినప్పటికీ తొలి మ్యాచ్‌లో 48 పరుగులు చేశాడు. ఇది తన ఉత్తమ మ్యాచ్ అని అభివర్ణించాడు.  1984, 1992 మధ్య, జోన్స్ ఆస్ట్రేలియా తరఫున 52 టెస్ట్ మ్యాచ్‌లలో ఆడాడు.

ఫిబ్రవరి 2016 లో, జోన్స్ పాకిస్తాన్ సూపర్ లీగ్‌లో 2016 లో ఇస్లామాబాద్ యునైటెడ్ క్రికెట్ జట్టుకు ప్రధాన కోచ్‌గా పనిచేశాడు. ఆయన నేతృత్వంలోని జట్టు 2016 ఫిబ్రవరిలో తొలి పాకిస్తాన్ సూపర్ లీగ్ టైటిల్‌ను గెలుచుకుంది.

అక్టోబర్ 2017 లో, హాంగ్ కాంగ్ క్రికెట్ జట్టుతో జరిగిన ఆఫ్ఘనిస్తాన్ ఇంటర్ కాంటినెంటల్ కప్ మ్యాచ్ కోసం ఆఫ్ఘనిస్తాన్ క్రికెట్ బోర్డు (ఎసిపి) డీన్ జోన్స్ ను తాత్కాలిక ప్రధాన కోచ్ గా నియమించింది. 

మార్చి 2018 లో, జోన్స్ మూడవ పాకిస్తాన్ సూపర్ లీగ్ సీజన్లో ఇస్లామాబాద్ యునైటెడ్ క్రికెట్ జట్టుకు ప్రధాన కోచ్ గా పనిచేశాడు. మార్చి 2018 లో వారు పాకిస్తాన్ సూపర్ లీగ్ టైటిల్‌ను రెండోసారి గెలుచుకున్నారు. 

పాకిస్తాన్ సూపర్ లీగ్ యొక్క 5 వ ఎడిషన్ కోసం  జోన్స్ 2019 నవంబర్‌లో కరాచీ కింగ్స్ క్రికెట్ జట్టుకు ప్రధాన కోచ్ అయ్యాడు. అతని కెరీర్ గ్రాఫ్
డీన్ జోన్స్ క్రికెట్ గ్రాఫ్|alt=|center|frameless|400x400px
## మూలాలు


వర్గం:క్రికెట్ క్రీడాకారులు
వర్గం:క్రికెట్ వ్యాఖ్యాతలు
తారా డిసౌజా

**తారా కాన్సెప్టా డిసౌజా** (జననం. 20 డిసెంబరు 1986) భారతీయ సినిమా నటి, మోడల్. *ముజ్‌సే ఫ్రాండ్‌షిప్ కరోగే*, *మేరే బ్రదర్ కి దుల్హన్* చిత్రాలలో నటనతో గుర్తింపు పొందింది.

## జననం
తారా డిసౌజా తెలంగాణ రాష్ట్ర రాజధాని హైదరాబాదులో 1986, డిసెంబరు 20న గోవాకి చెందిన ఆండ్రియాస్, డయాన్ డిసౌజా దంపతులకు జన్మించింది. ఆమెకు ఒక సోదరుడు నోయెల్ ప్రసాద్ డిసౌజా, ఒక సోదరి మీరా డిసౌజా ఉన్నారు.  హైదరాబాదులోని విద్యారణ్య ఉన్నత పాఠశాలలో తన పాఠశాల విద్యను పూర్తిచేసింది.

## వృత్తి
### మోడలింగ్ రంగం
డిసౌజా కళాశాలలో చదువుతున్నప్పుడే మోడలింగ్ రంగంలోకి ప్రవేశించింది. 2010లో ఎన్‌డిటివి గుడ్ టైమ్స్‌లోని కింగ్‌ఫిషర్ క్యాలెండర్ మోడల్ హంట్ రియాలిటీ టీవీ కార్యక్రమం ద్వారా ఎంపికై, కింగ్ ఫిషర్ క్యాలెండర్ కి మోడలింగ్ చేసింది.

thumb|''ముజ్సే ఫ్రాండ్షిప్ కరోగీ'' నటవర్గం. ఎడమ నుండి: సాకిబ్ సలీమ్, తారా డిసౌజా, సబా ఆజాద్, నిశాంత్ దహియా

### సినిమారంగం
డిసౌజా 2006లో తెలుగులో వచ్చిన *ది ఆంగ్రేజ్* సినిమాతో సినీరంగంలోకి ప్రవేశించింది. హైదరాబాదులోని కొన్ని థియేటర్లలో మాత్రమే విడుదలైన ఈ చిత్రం, ఆయా ప్రాంతాలలో విజయవంతంగా ప్రదర్శించబడింది. తరువాత యష్ రాజ్ ఫిల్మ్స్ సంస్థ నిర్మించిన *మేరే బ్రదర్ కి దుల్హన్* సినిమాలో అలీ జాఫర్ పక్కన నటించింది. ఆ సినిమా కూడా విజయం సాధించడంతోపాటు, ఈ చిత్రంలోని తన నటనతో డిసౌజా గుర్తింపు సంపాదించుకుంది. ఆ తరువాత *ఫేస్‌బుక్* ఆధారంగా రూపొందిన *ముజ్‌సే ఫ్రాండ్‌షిప్ కరోగే*  సినిమాలో కూడా నటించింది. ఈ చిత్రానికి కూడా మంచి ఆదరణ లభించింది.

## నటించిన చిత్రాలు

## టెలివిజన్
* దానవ్ హంటర్స్ (2015)
* జీరో కి.మీ.లు (2019)

## ఇవికూడా చూడండి
* భారతీయ సినిమా నటీమణులు జాబితా
* హిందీ సినిమా రంగం

## మూలాలు

## ఇతర లంకెలు

* 
* హంగామా వెబ్సైటులో తారా డిసౌజా పేజీ

వర్గం:1986 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
బి. జీవన్ రెడ్డి

**బి. [[జీవన్]] రెడ్డి** భారతీయ చలనచిత్ర దర్శకుడు. 2019లో వచ్చిన *[[జార్జ్ రెడ్డి (సినిమా)|జార్జ్ రెడ్డి]],* 2013లో విడుదలైన దళం సినిమాలకు దర్శకత్వం వహించాడు.

## జీవిత విషయాలు
జీవన్ రెడ్డి డిసెంబరు 6న సిద్ధిపేట జిల్లాలో జన్మించాడు.

## సినిమారంగం
2008లో వచ్చిన *[[రక్ష (సినిమా)|రక్ష]]*, 2011లో రామ్ గోపాల్ వర్మ దర్శకత్వం వహించిన *[[కథ, స్క్రీన్‌ప్లే, దర్శకత్వం, అప్పల్రాజు]] సినిమాలకు [[జీవన్]] రెడ్డి సహాయ దర్శకుడిగా పనిచేశాడు. 2013లో తొలిసారిగా [[దళం (2013 సినిమా)|దళం]] సినిమాకు దర్శకత్వం వహించాడు. ఈ చిత్రం ఏకకాలంలో తమిళంలో *కూట్టం*గా రూపొందించబడి, 2014లో విడుదలైంది. ఈ చిత్రం విడుదలైన తరువాత మిశ్రమ స్పందనలను అందుకుంది. తరువాత 2019లో [[జార్జ్ రెడ్డి (సినిమా)|జార్జ్ రెడ్డి]]* సినిమా తీశాడు. ఇది ఉస్మానియా విశ్వవిద్యాలయ విద్యార్థి నాయకుడు జార్జ్ రెడ్డి జీవితం ఆధారంగా రూపొందించబడింది. జీవన్ ఈ చిత్రంకోసం జార్జ్ రెడ్డి జీవితం గురించి ఒకటిన్నర సంవత్సరాలు పరిశోధన చేశాడు.

## సినిమాలు

;నిర్మాతగా
* గువ్వ గోరింక (2020)

## మూలాలు

## ఇతర లంకెలు

* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
వర్గం:తమిళ సినిమా దర్శకులు
సంగీత సౌరభము

**సంగీత సౌరభము** శ్రీపాద పినాకపాణి రచించిన విశిష్టమైన సంగీతరచన.
 

త్యాగరాజాది వాగ్గేయకారుల రచనలు, గీతాలు, స్వరజతులు, స్వరపల్లవులు, తాన పద వర్ణములు, కృతులు, పల్లవులు, జావళీలు మొదలైన సంగీత రచనలు ఏరికూర్చి, పుస్తకరచనకు శ్రీకారం చుట్టారు..సంగీత సౌరభం పేరుతో తిరుమల తిరుపతి దేవస్థానములు ప్రచురించిన నాలుగు సంపుటాలలో వీరు స్వర పరచిన అన్నమాచార్య కృతులు 108, త్యాగరాజాది వాగ్గేయ కారుల కృతులు 607, ముత్తు స్వామి దీక్షితుల కృతులు 173, పదములు 44, జావళీలు 40, తానవర్ణములు, 56, తిల్లనాలు, 10 మొత్తం 1088 సంగీత గుళికలు పాదపీఠికలతో బాటుగా ఉన్నాయి.

## నేపధ్యం
1952 సంవత్సరంలో అన్నమాచార్యులు కీర్తనలను తి.తి.దే.వారు రాళ్ళపల్లి అనంతకృష్ణ శర్మ గారు స్వర సహితంగా ప్రచురించి నాంది పలికింది. అది మొదలు ఎన్నో సంగీత గ్రంథాలను ముద్రించి విద్యార్ధులకు ఉపయోగపడుతున్నారు.

## విషయ సూచిక
* **ప్రథమ సంపుటం:** ఇందులో త్యాగరాజు, ముత్యుస్వామి దీక్షితాది వాగ్గేయకారులతోబాటు పినాకపాణిగారు స్వయంగా స్వరపరచిన 25 అన్నమయ్య కృతులు మరికొన్ని జావళీలు, తిల్లానాలు కలిపి మొత్తం 276 రచనలు వివరించబడ్డాయి. చివరలో 110 రాగ లక్షణాలు అదనంగా పేర్కొన్నారు.
* **రెండవ సంపుటం:** ఇందులో కూడా ప్రముఖ వాగ్గేయకారుల రచనలు 296 స్వరాలతో పాటు అందించారు. గ్రంథం చివర రాగలక్షణాలు చేర్చారు.
* **మూడవ సంపుటం:** ఇందులో అన్నమాచార్యులు, త్యాగరాజు (135), ముత్తుస్వామి దీక్షితులు (46), శ్యామశాస్త్రి, సుబ్బరాయ శాస్త్రుల కృతులు (11), క్షేత్రయ్య తదితరులు రచించిన పదాలు (14), జావళీలు (14), తిల్లానాలు (3), తిరుప్పగల్ (4) తో మొత్తం 271 రచనలను రాగస్వరసహితంగా అందించారు.
* **నాలుగవ సంపుటం:** ఇందులో వివిధ వాగ్గేయకారులు రచించిన కృతులు, పదములు, జావళీలు, తిల్లానాలు, తిరుప్పగళ్ రచనలు మొత్తం 277 పొందుపరిచారు.

## మూలాలు

వర్గం:తిరుమల తిరుపతి దేవస్థానముల ప్రచురణలు
వర్గం:1995 పుస్తకాలు
వర్గం:1997 పుస్తకాలు
వర్గం:1998 పుస్తకాలు
వర్గం:1999 పుస్తకాలు
వర్గం:తెలుగు పుస్తకాలు
జెఫ్రీ ఎస్. నాత్

use both this parameter and |birth_date to display the person's date of birth, date of death, and age at death) -->|honorific_suffix=|image=|alt=|caption=|native_name=|native_name_lang=|birth_name=|birth_date=|birth_place=|disappeared_date=|disappeared_place=|disappeared_status=|death_place=|employer=|death_cause=|body_discovered=|resting_place=|resting_place_coordinates=|monuments=|nationality=అమెరికా దేశస్థుడు|other_names=|citizenship=|education=(B.A.) ఎకనామిక్స్|alma_mater=హార్వర్డ్ విశ్వవిద్యాలయం|occupation=సాఫ్ట్ వేర్ ఇంజనీర్, ఉచిత సాఫ్ట్ వేర్ కార్యకర్త|years_active=|footnotes=}}
జెఫ్రీ ఎస్. నాత్  (Geoffrey S. Knauth)  ఒక సాఫ్ట్ వేర్ ఇంజనీర్, ప్రస్తుతం 2020 ఆగస్టు నుండి ఫ్రీ సాఫ్ట్ వేర్ ఫౌండేషన్ కు అధ్యక్షుడిగా పనిచేస్తున్నాడు. 

## FSF కార్యకలాపాలు
1998లో ఫ్రీ సాఫ్ట్ వేర్ ఫౌండేషన్ (ఎఫ్ ఎస్ ఎఫ్) బోర్డ్ ఆఫ్ డైరెక్టర్స్ లో కోశాధికారిగా  జెఫ్రీ నాత్ చేరారు. ఆయన గ్నూ ఆబ్జెక్టివ్-సి ప్రాజెక్టుకు సహ వ్యవస్థాపకుడు కూడా. 2020 ఆగస్టు 5న, 1985 నుండి దాని వ్యవస్థాపక అధ్యక్షుడిగా ఉన్న రిచర్డ్ స్టాల్మన్ రాజీనామా చేసిన 11 నెలల తరువాత, FSF అధ్యక్షుడిగా నాత్ ఎన్నికయ్యాడు.,     .

## విద్యా నేపథ్యం
జెఫ్రీ నాత్  1983లో అర్థశాస్త్రంలో హార్వర్డ్ విశ్వవిద్యాలయం నుండి ఆర్టియమ్ బకలారియస్ (A.B. లేదా బ్యాచిలర్ ఆఫ్ ఆర్ట్స్) లో పట్టాను పొందాడు. అక్కడ స్లావిక్ భాషలపై, సాహిత్యాల మీద కూడా అనేక కోర్సులు చేశాడు. తరువాత 1980లు , 2000ల చివరలో హార్వర్డ్

నార్థ్‌ఈస్ట్రన్  విశ్వవిద్యాలయంలో కూడా అదనపు కంప్యూటర్ సైన్స్ , భాషా కోర్సులను కూడా తీసుకున్నాడు. 2006-2010 లో లైకమింగ్ కళాశాలలో కంప్యూటర్ సైన్స్ ఇన్ స్ట్రక్టర్ గా పనిచేశాడు.  

## ఉద్యోగానుభవం
నాత్ వివిధ కంపెనీల్లో ప్రోగ్రామర్, సీనియర్ అసోసియేట్, సిస్టమ్స్ ఇంజినీర్, సిస్టమ్స్ ఎనలిస్ట్ తో సహా వివిధ పాత్రల్లో ఉద్యోగం చేశారు. క్నౌత్ ప్రస్తుతం AccuWeather Inc. అనే కంపెనీలో మార్చి 2014 నుంచి సీనియర్ సాఫ్ట్ వేర్ డెవలపర్ గా పనిచేస్తున్నాడు.  

## వ్యక్తిగత జీవితం
ఆంగ్లం, రష్యన్  ఫ్రెంచ్ భాషల్లో జర్మన్  నాత్  అనర్గళంగా మాట్లాడతాడు చైనీస్ భాషపై కొంత పరిజ్ఞానం కలిగిఉన్నాడు. అతను పైలట్ గా కూడా పనిచేశాడు ఇంకా రోయింగ్  వివిధ ఇతర కార్యకలాపాలతో నిమగ్నం అయ్యారు..  

* జాన్ సుల్లివన్, ఎఫ్ఎస్ఎఫ్ ఎగ్జిక్యూటివ్ డైరెక్టర్
* రిచర్డ్ స్టాల్మన్, FSF మాజీ అధ్యక్షుడు

* జెఫ్రీ నాత్ యొక్క హోమ్ పేజీ
* లింక్డ్ఇన్ ప్రొఫైల్
* ట్విట్టర్ ప్రొఫైల్
* ఫేస్బుక్ పేజీ

వర్గం:జీవిస్తున్న ప్రజలు
వర్గం:Category:ఉచిత సాఫ్ట్ వేర్ ప్రోగ్రామర్లు
వర్గం:Category:గ్నూ ప్రజలు
వర్గం:Category:ఉచిత ఆపరేటింగు సిస్టములు
వర్గం:Category:హార్వర్డ్ విశ్వవిద్యాలయ పూర్వ విద్యార్థులు
వర్గం:Category:లైకమింగ్ కాలేజీ అధ్యాపకుడు
ప్రపంచ ఎయిడ్స్ దినోత్సవం

ప్రపంచ ఎయిడ్స్ దినోత్సవం ప్రతి సంవత్సరం డిసెంబర్ 1 వ తేదీన నిర్వహిస్తారు.లోకేష్ చింతాడ ద్వారా  ఎయిడ్స్ వ్యాధి కనుకోవటం జరిగింది ..ఎయిడ్స్ వ్యాధి పట్ల అవగాహన పెంచడం, ఎయిడ్స్ వ్యాధితో మరణించినవారిని స్మరించుకోవడం, ఎయిడ్స్ వ్యాధి కారక హెచ్ ఐ.వీ.కి వ్యతిరేకంగా పోరాడడం కోసం ఈరోజును జరుపుతారు.

## చరిత్ర
ప్రపంచ ఆరోగ్య సంస్థ మొదటి సారిగా 1988 లో ఎయిడ్స్ దినోత్సవం నిర్వహించాలని నిర్ణయించింది.
## కార్యక్రమాలు
2015: ఎయిడ్స్ ను త్వరగా అంతం చేయడానికి  వడి వడిగా నడుద్దాం.

2014: హెచ్ ఐ వి రహిత సమాజం.

2013: ఎయిడ్స్ ఉన్నవారి పట్ల వివక్షత వద్దు.

2012: మనం అందరం కలిసి సమిష్టిగా ఎయిడ్స్ ని నియంత్రిద్దాం.

2011: ఎయిడ్స్ ని సంపూర్ణంగా నాశనం చేద్దాం.

2010: యూనివర్సల్ యాక్సెస్, మానవ హక్కులు.

2009: యూనివర్సల్ యాక్సెస్, మానవ హక్కులు.

2008: ఎయిడ్స్ ని అరికడతామని వాగ్ధానాన్ని నిలబెట్టుకోవడానికి ఉపాధి కల్పించి కాపాడుదాం.

2007: ఎయిడ్స్ ని అరికడతామని వాగ్ధానాన్ని నిలబెట్టుకుందాం - నాయకత్వం లో ముద్దు బిడ్డలుగా నడుద్దాం.

2006: ఎయిడ్స్ ని అరికడదాం - భాద్యతగా నడుచుకుందాం.

2005: ఎయిడ్స్ ని అరికడతామని వాగ్ధానాన్ని నిలబెట్టుకోవడం.

2004: మహిళలు, బాలికలు- హెచ్ ఐ వి, 

2003: హెచ్ ఐ వి రోగుల పట్ల వివక్షత వద్దు .

2002: హెచ్ ఐ వి రోగుల పట్ల వివక్షత వద్దు .

2001: ఎయిడ్స్ రాకుండా నేను జాగ్రత్త తీసుకుంటాను? మరి మీరు?

## మూలాలు
సతీ సులోచన

* సతీ సులోచన (1936 సినిమా)
* సతీ సులోచన (1961 సినిమా)
శ్రీనివాసరెడ్డి (దర్శకుడు)

**శ్రీనివాసరెడ్డి** తెలుగు చలనచిత్ర దర్శకుడు. తక్కువ బడ్జెటుతో హాస్య చిత్రాలు తీసి గుర్తింపు పొందాడు. సహాయ దర్శకుడిగా సినీజీవితం ప్రారంభించిన శ్రీనివాసరెడ్డి, 1997లో ఆలీ హీరోగా వచ్చిన ఆషాడం పెళ్ళికొడుకు సినిమాతో దర్శకుడిగా మారాడు.

## జీవిత విషయాలు
శ్రీనివాసరెడ్డి 1969లో పశ్చిమ గోదావరి జిల్లా పెనుమంట్ర మండలంలోని వెలగలవారిపాలెం గ్రామంలో జన్మించాడు. స్వగ్రామంలో ప్రాథమిక విద్యను, పెనుమంట్రలో  హైస్కూల్ విద్యను పూర్తిచేశాడు. తరువాత భీమవరంలోని డిఎన్ఆర్ ఇంటర్ కాలేజీలో చేరి, చదువు మధ్యలోనే ఆపేసి కర్ణాటకకు వెళ్ళాడు.

## సినిమారంగం
శ్రీనివాసరెడ్డి తన సినీజీవితం ప్రారంభంలో వివిధ దర్శకుల దగ్గర కన్నడ, తెలుగు చిత్రాలకు సహాయ దర్శకుడిగా పనిచేశాడు. 1984లో కన్నడ దర్శకుడు విజయరెడ్డికి సహాయకుడిగా చేరాడు. ఎం. శ్యామ్ ప్రసాద్ రెడ్డి పరిచయంతో తెలుగులో తొలిసారిగా ఆహుతి సినిమాకు కోడి రామకృష్ణ ఆధ్వర్యంలో దర్శకత్వ విభాగంలో పనిచేశాడు. తరువాత జి. రామ్ మోహన్ రావు, వై. నాగేశ్వరరావులు దర్శకత్వం వహించిన వివిధ చిత్రాలకు సహాయ దర్శకుడిగా పనిచేశాడు. శివనాగేశ్వరరావుతో కలిసి మరో మూడు చిత్రాలకు సహ దర్శకుడిగా పనిచేశాడు.

అదే సమయంలో శ్రీనివాసరెడ్డి, తన స్నేహితులు (ఆనంద్ రెడ్డి, శ్రీనివాసరెడ్డి, రామలింగేశ్వరారెడ్డి,  రామకృష్ణారెడ్డి) సహకారంతో 1997లో ఆలీ హీరోగా ఆషాడం పెళ్ళికొడుకు సినిమాకు తొలిసారిగా దర్శకత్వం వహించాడు. తరువాత సుమన్, భానుప్రియ ప్రధాన పాత్రల్లో ఫిబ్రవరీ 14 నెక్లెస్ రోడ్డు పేరుతో సస్పెన్స్ చిత్రానికి దర్శకత్వం వహించాడు. ఎం.ఎస్. రెడ్డి, టి. సుబ్బిరామి రెడ్డిల నిర్మాణంలో అందం అనే చిత్రాన్ని రూపొందించాడు. కానీ ఈ చిత్రం విడుదలకాలేదు.

ఆ తరువాత త్రినాధ్ పెదిరెడ్ల ద్వారా నిర్మాత ఎన్. సూర్యప్రకాశరావు పరిచయంతో 2005లో శివాజీ హీరోగా అదిరిందయ్యా చంద్రం సినిమాను రూపొందించాడు. 2006లో టాటా బిర్లా మధ్యలో లైలా, 2007లో మల్టీస్టారర్ సినిమా యమగోల మళ్ళీ మొదలైంది సినిమాలకు దర్శకత్వం వహించాడు. 2008లో బొమ్మన బ్రదర్స్ చందన సిస్టర్స్ సినిమాకు దర్శకత్వం వహించాడు, ఇది విజయవంతంగా ప్రదర్శించబడింది. 

## సినిమాలు
* *[[ఆషాడం పెళ్ళికొడుకు]]* (1997)
* *[[అదిరిందయ్యా చంద్రం]]* (2005)
* *[[టాటా బిర్లా మధ్యలో లైలా]]* (2006)
* *[[యమగోల మళ్ళీ మొదలైంది]]* (2007)
* *[[బొమ్మన బ్రదర్స్ చందన సిస్టర్స్]]* (2008)
* *[[కుబేరులు (సినిమా)|కుబేరులు]]* (2008)
* *[[అ ఆ ఇ ఈ (2009 సినిమా)|అ ఆ ఇ ఈ]]* (2009)
* *[[ఢమరుకం (సినిమా)|ఢమరుకం]]* (2012)
* *[[మామ మంచు అల్లుడు కంచు]]* (2015)
* *[[రాగల 24 గంటల్లో]]*  (2019)

## మూలాలు

## ఇతర లంకెలు
* 

వర్గం:1969 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:జీవిస్తున్న ప్రజలు
తుర్కయాంజల్

**తుర్కయాంజాల్**, తెలంగాణ రాష్ట్రం, రంగారెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం. ఈ గ్రామం జిల్లా సరిహద్దులో ఉంది. ఇది ఈ మండలంలో పెద్ద గ్రామం. తుర్కయాంజల్ గ్రామ పరిధిలో మణిముత్యాలమ్మ కుంట, సంజీవరెడ్డి నగర్, శ్రీశ్రీ నగర్, కుర్మగూడ ఉప గ్రామాలు ఉన్నాయి. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న తుర్కయంజల్ పురపాలకసంఘంగా ఏర్పడింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి చేర్చారు.

## గణాంకాలు
2001 భారత జనగణన గణాంకాల ప్రకారం గ్రామ జనాభా మొత్తం 8903 పురుషులు 4650, స్త్రీలు 4253. నివాస గృహాలు 1927, విస్తీర్ణం 2053 హెక్టార్లు. ప్రధాన భాష తెలుగు.

## రవాణ సౌకర్యాలు
ఈ గ్రామం హైదరాబాదు - నాగార్జున సాగర్ ప్రధాన రహదారిపైనున్నందున ఇక్కడినుండి అనేక ప్రాంతాలకు రవాణా సౌకర్యం ఉంది. హయత్ నగర్ ఇక్కడికి 9 కి.మీ దూరంలో ఉంది. రోడ్డు సౌకర్యం ఉంది.

## పాఠశాలలు
ఇక్కడ ప్రభుత్వ ఉన్నత పాఠశాల, ఒక అంగన్ వాడీ కేంద్రం ఉంది. సెయింట్ పాల్ స్కూలు, కె.బి.సైనిక హైస్కూలు ఉన్నాయి.

## ఇతర గ్రామ విశేషాలు
ఈ గ్రామంలో ఒక బిస్కట్ ఫ్యాక్టరీ ఉంది. ఇక్కడ వేంకటేశ్వరస్వామి దేవాలయం, బాలఏసు మందిరం అనే చర్చి ఉంది.

## చిత్రమాలిక

దస్త్రం:Viramani buiscuit factory. turkayamjal.jpg|వీరమణి బిస్కేట్ ప్యాక్టరీ అవుట్ సైడ్
దస్త్రం:Turk yamjal village.jpg|తుర్కయాంజల్ గ్రామం సైన్ బోర్డు
దస్త్రం:Sloka school. Turk yamjal village.jpg|తుర్కయాంజల్ శ్లోక పాఠశాల సైన్ బోర్డు
దస్త్రం:Preparation of cement bricks. at Turkyamjal village.jpg|సిమ్మెంట్ బ్రిక్స్ తయారీ ప్యాక్టరీ
దస్త్రం:Baala esu carch turka yamjal view.jpg|బాలయేసు చర్చి ప్రాంగణం
దస్త్రం:Maskati diary parlour, at turkayamjal.jpg|మస్కటి డైరీ పార్లర్
దస్త్రం:Nagarjunasagar road at turka yamjal.jpg|తుర్కయాంజల్ మీదుగా నాగార్జున్ సాగర్ రోడ్డు


## మూలాలు

## వెలుపలి లింకులు
ప్రపంచ శాకాహార దినోత్సవం

**ప్రపంచ శాకాహార దినోత్సవం**(ఆంగ్లం: World Vegetarian Day) - ప్రతి సంవత్సరం అక్టోబరు 1న ప్రపంచవ్యాప్తంగా జరుపుకుంటారు. మూగజీవాలపై మానవ ప్రేమను ప్రోత్సహించి, పర్యావరణాన్ని, ఆరోగ్యాన్ని కాపాడేదిశగా ప్రజల్లో అవగాహన కలిగించడానికి ఈ దినోత్సవం నిర్వహించబడుతోంది.

## ప్రారంభం
ప్రపంచవ్యాప్తంగా శాకాహారులను ఒక వేదికపైకి తీసుకువచ్చేందుకు 1970లలో ఉత్తర అమెరికా శాకాహార సొసైటీ ఏర్పడింది. 1977లో తొలిసారిగా అమెరికాలో ఈ దినోత్సవాన్ని ప్రారంభించగా, 1978లో అంతర్జాతీయ శాకాహారం యూనియన్ ఆమోదించింది. ప్రపంచ శాకాహారం దినోత్సవం సందర్భంగా అక్టోబరు నెల శాకాహార అవగాహన నెలగా ప్రారంభిమై, నవంబరు 1న ప్రపంచ వేగన్ దినోత్సవంతో ముగుస్తుంది.

## కార్యక్రమాలు
శాకాహార పద్ధతులు, ప్రయోజనాలను ప్రోత్సహించడానికి స్థానిక, ప్రాంతీయ, జాతీయ సమూహాలు వివిధ కార్యక్రమాలను నిర్వహిస్తాయి.

## ఇతర వివరాలు
శాకాహారం ప్రాముఖ్యతను తెలిపేందుకు, అవగాహన కలిగించేందుకు వివిధ దినోత్సవాలు కూడా ఉన్నాయి.

## మూలాలు

## ఇతర లంకెలు
* అధికారిక వెబ్‌సైట్
* శాకాహార దినోత్సవాల వెబ్‌సైట్ 

వర్గం:అంతర్జాతీయ దినములు
ఎస్.పి.బాలసుబ్రహ్మణ్యం తెలుగు సినిమా పాటల జాబితా

**[[ఎస్. పి. బాలసుబ్రహ్మణ్యం|శ్రీపతి పండితారాధ్యుల బాలసుబ్రహ్మణ్యం]]** (1946-2020) భారతీయ చలనచిత్ర రంగానికి చెందిన నేపథ్య గాయకుడు, సంగీత దర్శకుడు, నటుడు, నిర్మాత. ఇతడు అత్యధిక సినిమా పాటలు పాడి గిన్నిస్ బుక్ ఆఫ్ రికార్డ్స్ లో చోటు సంపాదించాడు. ఇతడు ఉత్తమ నేపథ్యగాయకుడిగా ఆరు సార్లు జాతీయ చలనచిత్ర పురస్కారాన్ని స్వీకరించాడు. ఆంధ్రప్రదేశ్ రాష్ట్ర ప్రభుత్వంచేత ఉత్తమ గాయకుడిగా 25 సార్లు నంది పురస్కారాన్ని అందుకున్నాడు

ఇతడు తెలుగు, తమిళ, కన్నడ, మలయాళం, హిందీ తదితర భారతీయ భాషలలో 40,000కు పైగా పాటలను రికార్డు చేశాడు. ఇతడు నాలుగు భాషలలో జాతీయ చలనచిత్ర పురస్కారాలను, ఐదు దక్షిణాది ఫిల్మ్‌ఫేర్ పురస్కారాలను, తమిళనాడు, కర్ణాటక రాష్ట్ర ప్రభుత్వాలచే పెక్కు అవార్డులను పొందాడు. భారత ప్రభుత్వం 2001లో పద్మశ్రీ పురస్కారాన్ని, 2011లో పద్మభూషణ్ పురస్కారాన్ని ఇచ్చి సత్కరించింది.

## తెలుగు సినిమా పాటలు
ఎస్.పి.బాలసుబ్రహ్మణ్యం తెలుగు సినిమాలకు పాడిన వేలాది పాటలలో కొన్ని:

## మూలాలు

## బయటి వనరులు
* http://indiancine.ma/documents

వర్గం:సినిమా జాబితాలు
Discography
వర్గం:పాటలు
మందార టీ

thumb|మందార టీ
thumb|మందార పువ్వు
మందార టీ (ఆంగ్లం: Hibiscus Tea) అనేది రోసెల్లె (మందార సాబ్డారిఫా) పువ్వు  క్రిమ్సన్ లేదా డీప్ మెజెంటా కలర్ డ్ క్యాలిసెస్ (సెపల్స్) నుంచి ఒక కషాయంగా తయారు చేయబడ్డ ఒక హెర్బల్ టీ. ఇది వేడి  చల్లగా కూడా తయారు చేసుకోంటారు ఇది టార్ట్, క్రాన్బెర్రీ లాంటి రుచిని కలిగి ఉంటుంది .ఇందులో యాంటీ ఆక్సిడెంట్స్ పుష్కలంగా లభిస్తాయి. కాబట్టి, ఇన్ఫెక్షన్స్ పై పోరాడే శక్తి ఉంటుంది .ఇది తయారు చేయటానికి  ముందుగా మందార పువ్వుల‌ను బాగా ఎండ‌బెట్టాలి. త‌ర్వాత నీటిని బాగా మ‌రిగబెట్టాలి. అందులో ఎండిన మందార పువ్వుల‌ను వేయాలి. వీటిలోనే చ‌క్కెర‌, కొంచెం టీపొడి క‌లుపుకొని టీ మాదిరిగా చేసుకోవాలి  . దీనిని 'హైబిస్క‌స్ హెర్బ‌ల్ టీ' అంటారు.టీని తయారు చేయడానికి ఉపయోగించే రోసెల్ మందార ఆఫ్రికాలో పుట్టింది..  దీనిని సాధారణంగా ఆఫ్రికాలో, మందార టీ ని మార్కెట్లలో అమ్ముతారు  ఎండిన మందార పువ్వులు పశ్చిమ , తూర్పు ఆఫ్రికా అంతటా కనిపిస్తాయి. పానీయంపై వ్యత్యాసాలు పశ్చిమ ఆఫ్రికా  మధ్య ఆఫ్రికాలోని కొన్ని ప్రాంతాల్లో ప్రసిద్ది చెందాయి. సెనెగల్‌లో, *బిస్సాప్‌ను* "సెనెగల్ జాతీయ పానీయం" అని పిలుస్తారు. మందార టీ పశ్చిమ ఆఫ్రికాలో సాధారణంగా పుదీనా లేదా అల్లంతో రుచిగా ఉంటుంది. ఘనాలో దీనిని నైజీరియాలో "సోబోలో"  ,  "జోబో" అని పిలుస్తారు.ఉత్తర ఆఫ్రికాలోని కొన్ని ప్రాంతాల్లో, ముఖ్యంగా ఈజిప్ట్  సుడాన్లలో వినియోగించబడుతుంది .  ఈజిప్ట్  సుడాన్లలో, వివాహ వేడుకలు సాంప్రదాయకంగా ఒక గ్లాసు మందార టీతో మొదలవుతాయి. మద్య కైరోలోని ఒక అంగడులలో, చాలా మంది విక్రేతలు  బహిరంగ కేఫ్‌లు ఈ పానీయాన్ని విక్రయిస్తారు. గ్వా డి ఫ్లోర్ డి జమైకా అని కూడా పిలువబడే అగ్వా డి జమైకా  రోసా డి జమైకా, మెక్సికో, మధ్య అమెరికా,  దక్షిణ అమెరికా  కరేబియన్ లోని కొన్ని భాగాలలో ప్రసిద్ధి చెందింది. ఇది అనేక సాధారణ అగాస్ ఫ్రెస్కాస్ లో ఒకటి, ఇవి చవకైన పానీయాలు, ఇవి సాధారణంగా తాజా రసాలు లేదా సారములు నుండి తయారు చేయబడతాయి. జమైకా  ఇతర అగాస్ ఫ్రెస్కాస్ సాధారణంగా టాకురియాస్ లేదా ఇతర మెక్సికన్ రెస్టారెంట్లలో కనిపిస్తాయి. దీనిని సాధారణంగా అల్లం (జమైకాలో) కలిపి, వేడి నీటిలో కలిపి, మిశ్రమాన్ని వడగట్టి, కాలీస్ (రసం మొత్తం బయటకు నొక్కడం), చక్కెర, కొన్నిసార్లు లవంగం, దాల్చిన చెక్క  కొద్దిగా వైట్ రమ్ (జమైకాలో),  స్టిర్రింగ్ ద్వారా తయారు చేస్తారు. ఇది చల్లగా వడ్డిస్తారు,  జమైకాలో ఈ పానీయం క్రిస్మస్ సందర్భంగా ఒక సంప్రదాయం, దీనిని ఫ్రూట్ కేక్ లేదా బంగాళాదుంప పుడ్డింగ్‌తో వడ్డిస్తారు .తరిగిన అల్లం, చక్కెర, లవంగం, దాల్చిన చెక్క, జాజికాయలతో క్యాలిసెస్ ను ఏరుకొని, ఉడికించి తయారుచేస్తారు. హైబిస్కస్ గ్రీన్ టీను వేడి వేడిగా తీసుకోవచ్చు అలాగే చల్లగా కూడా తీసుకోవచ్చు.

## ఉపయోగాలు
అధిక రక్తపోటు ఉన్నవారిలో మందార టీ వినియోగం చాలా తక్కువ స్థాయిలో రక్తపోటును తగ్గిస్తుందని సమీక్షలు తేల్చాయి. మందార టీ సాధారణంగా బాగా శరీరం చేత  తట్టుకోబడుతుంది  తక్కువ మోతాదుల్లో కాలేయం లేదా మూత్రపిండాల పనితీరుపై తీవ్ర ప్రభావం చూపించలేదు. కాని అధిక మోతాదులో హెపటోటాక్సిక్ కావచ్చు.హైబిస్క‌స్ హెర్బ‌ల్ టీ  ప్ర‌తిరోజూ తాగితే శరీరంలో ఉన్న కొలెస్ట్రాల్‌, ర‌క్త‌పోటు, డ‌యాబెటిస్‌, మూత్ర‌పిండాలు, గొంతుకు సంబంధించిన వ్యాధులకు ఔష‌ధంలా ప‌నిచేస్తుంది.

## మూలాలు

వర్గం:పానీయాలు
మంగన్‌లాల్ గాంధీ

మంగన్‌లాల్ ఖుషల్‌చంద్ గాంధీ (1883-1928) మోహన్‌దాస్ కరంచంద్ గాంధీ అనుచరుడు. అతను మహాత్మా గాంధీ మామయ్యకు మనవడు. అతను 1928 ఏప్రిల్ 23 న పాట్నాలో టైఫాయిడ్తో మరణించాడు.

## జీవిత విశేషాలు
మగన్ లాల్ గాంధీ మోహన్‌దాస్ కరం చంద్ గాంధీ యొక్క అనేక రచనలలో ఉదహరించబడ్డాడు. గాంధీ యొక్క అహింసా పద్ధతులను నిర్వచించడానికి ఉపయోగించే "సత్యాగ్రహం" అనే పదాన్ని ఆయన సూచించారు. గాంధీ ప్రకారం, మగన్ లాల్ సబర్మతి ఆశ్రమం యొక్క ప్రధానమైన వ్యక్తి. ఆ ఆశ్రమానికి ఆత్మ వంటివాడు. అతను 1903 లో దక్షిణాఫ్రికాలో "కొంత అదృష్టం,  సంపాదించాలనే ఆశతో" గాంధీని అనుసరించాడు. అయినప్పటికీ, అతను తన మామయ్య స్వయంగా విధించుకున్న పేదరికాన్ని అనుసరించి తర్వాత దక్షిణాఫ్రికాలోని ఫోయెనిక్స్ నగరంలో  జీవితాన్ని గడిపాడు.

## మూలాలు

* Maganlal Gandhi
* Gandhi Family tree 

వర్గం:1883 జననాలు
వర్గం:1928 మరణాలు
వర్గం:మహాత్మా గాంధీ కుటుంబం
వర్గం:గాంధేయవాదులు
మహాత్మా గాంధీ స్మారక చిహ్నం (వాషింగ్‌టన్, డి.సి.)

**మహాత్మా మహాత్మా గాంధీ స్మారక చిహ్నం** అమెరికా సంయుక్త రాష్ట్రాలలోని వాషింగ్టన్ డి.సిలో గల భారత రాయబార కార్యాలయం ఎదురుగా గల త్రిభుజాకార ద్వీపంలో నిర్మించబడ్డ విగ్రహం. దీనిని భారతీయ సాంస్కృతిక సంబంధాల కౌన్సిల్ బహుమతిగా అందజేసారు. 2000 సెప్టెంబరు 16న అప్పటి భారత ప్రధానమంత్రి అటల్ బిహారీ వాజపేయి అమెరికా సందర్శించిన సందర్భంలో అమెరికా అధ్యక్షుడు బిల్ క్లింటన్ సమక్షంలో భారత రాయబార కార్యాలయం ఎదురుగా నెలకొల్పి జాతికి అంకితం చేసారు.

1947 లో భారత స్వాతంత్ర్యం 50 వ వార్షికోత్సవం నేపథ్యంలో, యుఎస్ కాంగ్రెస్ 1998 లో కొలంబియా జిల్లాలో యుఎస్ ఫెడరల్ ప్రాంతంలో గాంధీకి స్మారక చిహ్నాన్ని ఏర్పాటు చేయడానికి భారత ప్రభుత్వానికి అధికారం ఇచ్చే బిల్లును ఆమోదించింది.

ఈ విగ్రహం ఎత్తు 8 అడుగులు (2.64 మీ) ఎత్తు కలిగి కాంస్యంతో తయారు చేయబడింది. ఇందులో మోహన్‌దాస్ కరంచంద్ గాంధీని సన్యాసి వస్త్రం వేసుకుని నడుస్తున్న భంగిమలో ఉన్నట్లు ఉంటుంది. ఈ విగ్రహ ఫలకంపై భారతదేశంలో ఉప్పు పన్నుకు వ్యతిరేకంగా 1930 లో ఆయన చేసిన సత్యాగ్రహం గురించి ప్రస్తావించారు. కోల్‌కతాకు చెందిన గౌతమ్ పాల్ అనే శిల్పి దీనిని రూపొందించాడు. ఈ విగ్రహాన్ని కర్ణాటకలోని భగల్‌కోట్ జిల్లాలోణి ఇల్కల్ ప్రాంత్గం నుండి తెచ్చిన 16 టన్నుల రూబీ గ్రానైట్ మీద అమర్చారు. ఈ విగ్రహం బూడిద రంగు గ్రానైట్ పేవర్ల వృత్తాకార ప్లాజాలో నిలబడి ఉంది. దాని వెనుక కర్ణాటక ఎర్ర గ్రానైట్ యొక్క మూడు స్లాబ్‌లు గాంధీ స్మారకాన్ని తెలియజేసే శాసనాలు ఉన్నాయి. దాని ముందు ఎర్ర గ్రానైట్ యొక్క సీటు కూడా ఉంది.

ఒక పాత్రికేయుడు అడిగిన ప్రశ్నకు గాంధీజీ ఇచ్చిన సమాధానమైన "నా జీవితం నా సందేశం" అని ప్రపంచానికి తెలియజేసే గాంధీ సందేశాన్ని ఈ విగ్రహం వద్ద ఒక శాసనంలో ఉంచారు.

2002 లో మిల్వాకీలో ఆవిష్కరించబడిన మహాత్మా గాంధీ స్మారక చిహ్నం గౌతమ్ పాల్ చేత తయారుచేయబడిన ఇదే విధమైన విగ్రహాన్ని కలిగి ఉంది, ఇది ఎర్ర గ్రానైట్ స్తంభంపై కూడా ఉంది.

## మూలాలు

## బాహ్య లింకులు

* 

వర్గం:మహాత్మాగాంధీ స్మారక చిహ్నాలు
మహాత్మా గాంధీ విగ్రహం (న్యూయార్క్ నగరం)

మహాత్మా గాంధీ విగ్రహం అమెరికా సంయుక్త రాష్ట్రాలలోణి న్యూయార్క్ నగరంలో గల మన్హట్టన్ వద్ద గల యూనియన్ స్క్వేర్ ప్రదేశంలో నెలకొల్పబడినది. దీనిని కాంతిలాల్ పటేల్ అనే కళాకారుడు రూపొందించాడు. 

## వివరణ, చరిత్ర
ఈ విగ్రహం 8 అడుగుల (2.4 మీటర్లు) ఎత్తు కలిగిన కాంస్య విగ్రహం. ఇది గాంధీజీ వాస్తవ ఎత్తు కంటే పెద్ద పరిమాణంలో ఉంది.  దీనిని మోహన్ ముర్జని సహకారంతో గాంధీజీ మెమోరియల్ ఇంటర్నేషనల్ ఫౌండేషన్ అనే సంస్థ విరాళంఆ అందజేసింది. దీనిని గాంధీజీ జన్మించిన  117 సంవత్సరాల తరువాత అనగా 1986 అక్టోబరు 2న అంకితం చేసారు.

ఈ కార్యక్రమంలో పౌర హక్కుల నాయకుడు బేయర్డ్ రస్టిన్ ముఖ్య ఉపన్యాసం ఇచ్చాడు.   ఈ విగ్రహాన్ని 2001 లో తొలగించి సంరక్షించారు.  2002 లో ప్రకృతి దృశ్యం కలిగిన ఉద్యానవన  ప్రాంతంలో తిరిగి స్థాపించారు.

## మూలాలు

## బాహ్య లింకులు

* విగ్రహం గాంధీ నీరింగ్ రియాలిటీ ఫర్ యూనియన్ స్క్వేర్ సుసాన్ హెలెర్ ఆండర్సన్ అండ్ డేవిడ్ డబ్ల్యూ. డన్లాప్ (జూలై 15, 1986), *ది న్యూయార్క్ టైమ్స్*

వర్గం:Coordinates on Wikidata
వర్గం:మహాత్మాగాంధీ స్మారక చిహ్నాలు
సమల్దాస్ గాంధీ

thumb|సమల్‌దాస్ గాంధీ
**సమల్దాస్ గాంధీ** భారత స్వాతంత్ర్య సమరయోధుడు. అతను పూర్వపు రాచరిక రాష్ట్రమైన జునాగఢ్ యొక్క ఆర్జీ హుకుమాట్ లేదా తాత్కాలిక ప్రభుత్వానికి నాయకత్వం వహించాడు.

## ప్రారంభ జీవితం
సమల్దాస్ (1897-1953) భారత స్వాతంత్ర్య ఉద్యమ నాయకుడు మోహన్‌దాస్ గాంధీ అన్నయ్య లక్ష్మిదాస్ / కాళిదాస్ కరంచంద్ గాంధీ కుమారుడు. సమల్దాస్ తన చిన్నాన్న మోహన్‌దాస్‌కు దగ్గరి అనుచరుడు.

* జననం: 1897 బహుశా రాజ్‌కోట్‌లో
* 1953 లో ముంబైలో మరణించారు
* తల్లి: నంద్ కున్వర్ లక్ష్మీదాస్ గాంధీ
* తండ్రి: లక్ష్మీదాస్ / కాళిదాస్ కరంచంద్ గాంధీ
* జీవిత భాగస్వామి: విజయ బెహెన్ సమల్దాస్ గాంధీ
* పిల్లలు: పుష్ప, కిషోర్, మంజరి, హేమంత్

అతను మొదట్లో గుజరాతీ సాయంత్రం వార్తాపత్రిక జన్మభూమిలో భాగంగా ఉండేవాడు. కొన్ని తేడాల కారణంగా అతను "జన్మభూమి"ని విడిచిపెట్టి "వందే మాతరం" అనే కొత్త వార్తాపత్రికను ప్రారంభించాడు.

## '''జునాగఢ్ ను భారతదేశంలోకి చేర్చడం'''
జునాగఢ్ నవాబు 1947 లో తన రాష్ట్రాన్ని పాకిస్తాన్కు చేర్చుకున్నప్పుడు, దానికి బదులుగా రాష్ట్రం భారతదేశంలో భాగం కావాలని కోరుకునే మెజారిటీ జనాభా కోరికలను ప్రతిబింబించేలా జునాగఢ్ పౌరులు సృష్టించిన ప్రభుత్వ-బహిష్కరణకు సమల్దాస్ నాయకత్వం వహించాడు.

నవాబ్ యొక్క దివాన్, సర్ షా నవాజ్ భుట్టో ఆహ్వానం మేరకు భారత దళాలు జునాగఢ్, దాని ప్రధాన సంస్థలైన మంగ్రోల్, మనవాదర్ ల లోకి ప్రవేశించినప్పుడు. సమల్దాస్‌ను రాష్ట్ర పగ్గాలు అంగీకరించమని ఆహ్వానించినప్పటికీ భారత ప్రభుత్వానికి వాయిదా వేసింది.

## సంస్మరణ
సమల్దాస్ గాంధీని జునాగఢ్, గుజరాత్ రాష్ట్రంలో ఈ రోజు హీరోగా, దేశభక్తుడిగా విస్తృతంగా జ్ఞాపకం చేసుకుంటారు. అతని పేరు మీద అనేక పాఠశాలలు, ప్రభుత్వ భవనాలు, ఆసుపత్రులు ఉన్నాయి.

ముంబై లోని ముఖ్యమైన ప్రిన్సెస్ స్ట్రీట్ (ముంబై) ను సమల్దాస్ గాంధీ మార్గ్ గా మార్చారు.

## మూలాలు

వర్గం:1897 జననాలు
వర్గం:1953 మరణాలు
వర్గం:మహాత్మా గాంధీ కుటుంబం
బొల్లారం (జిన్నారం)

**బొల్లారం** , భారతదేశం, తెలంగాణ రాష్ట్రం, సంగారెడ్డి జిల్లా, జిన్నారాం మండలం లోని గ్రామం. ఇది బొల్లారం పురపాలక సంఘానికి ప్రధాన కేంద్రంగా ఉంది.దీనిని  ఐడిఎ బొల్లారం అనే మరో పేరుతో కూడా పిలుస్తారు. హైదరాబాద్ మహానగర ప్రాంతంలో ఇది ఒక భాగం. దీని చుట్టూ బాచుపల్లి, మియాపూర్, అమీన్‌పూర్ ప్రాంతాలు ఉన్నాయి. మియాపూర్, కూకట్‌పల్లి నుండి ఐడిఎ బొల్లారం వరకు అనేక బస్సులు అందుబాటులో ఉన్నాయి**.**హైదరాబాద్  పశ్చిమ అంచులలో, అద్భుతమైన ఆదిమ రాతి నిర్మాణాలు, ఆధునిక అపార్టుమెంట్లు, కర్మాగారాలు పట్టణం చుట్టూ ఉన్నాయి. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న బొల్లారం పురపాలకసంఘంగా ఏర్పడింది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని ఇదే మండలంలో ఉండేది.

## గణాంకాలు
2011 జనాభా లెక్కల ప్రకారం బొల్లారం పట్టణ పరిధిలో మొత్తం 9,314 కుటుంబాలు నివసిస్తున్నాయి. బొల్లారం మొత్తం జనాభా 34,667, అందులో 19,385 మంది పురుషులు, 15,282 మంది మహిళలు. సగటు సెక్సు నిష్పత్తి 788.

బొల్లారం నగరంలో 0-6 సంవత్సరాల వయస్సు గల పిల్లల జనాభా 4817, ఇది మొత్తం జనాభాలో 14%. 0-6 సంవత్సరాల మధ్య 2493 మంది మగ పిల్లలు, 2324 మంది ఆడ పిల్లలు ఉన్నారు. 2011 జనాభా లెక్కల ప్రకారం బొల్లారం  చైల్డ్ సెక్సు నిష్పత్తి 932, ఇది సగటు సెక్సు నిష్పత్తి (788) కన్నా ఎక్కువ.పురుషుల అక్షరాస్యత రేటు 80.43%, బొల్లారంలో స్త్రీ అక్షరాస్యత 62.89%గా ఉంది.

## పరిశ్రమలు
రాంపెక్స్ ల్యాబ్స్ , డాక్టర్ రెడ్డి ల్యాబ్స్, ఖేతాన్, కోకాకోలా, సుజనా, మైలాన్, అపర్ణ, అరబిందో ఫార్మా ఇంకా అనేక ఇతర పరిశ్రమలు ఇక్కడ ఉన్నాయి.

## అనుసంధానం
బొల్లారం పట్టణం నెహ్రూ అవుటర్ రింగ్ రోడ్డుకు అనుసంధానించబడింది.మియాపూర్ x రహదారికి బాచుపల్లి రహదారికి అనుసంధానించబడింది.

## మూలాలు

## వెలుపలి లంకెలు

* ఐడిఎ బొల్లారామ్
* గ్రీన్‌పీస్ కాలుష్య నివేదిక 
* ఎపి కాలుష్య నియంత్రణ బోర్డు నివేదిక (PDF యొక్క చివరి పేజీలోని మ్యాప్ చూడండి) 
* డైరెక్టరీ ఆఫ్ ఫార్మాస్యూటికల్ మాన్యుఫ్యాక్చరింగ్ యూనిట్స్ ఇన్ ఇండియా 2007 
* మియాపూర్, బొల్లారం, హైదరాబాద్, ఆంధ్రప్రదేశ్, భారతదేశం యొక్క గ్రౌండ్ వాటర్స్‌లో ట్రేస్ ఎలిమెంట్ కాంటామినేషన్ 

వర్గం:హైదరాబాదులోని ప్రాంతాలు
వర్గం:సంగారెడ్డి జిల్లా పట్టణాలు
మహాత్మాగాంధీ విగ్రహం (హోస్టన్)

మహాత్మా గాంధీ విగ్రహం అమెరికా సంయుక్త రాష్ట్రాలలోని టెక్సాస్ వద్ద హోస్టన్ లో ఉన్న హెర్మన్ పార్క్ వద్ద మెక్ గవర్న్ సెంటెన్నియల్ ఉద్యానవనం వద్ద నెలకొల్పబడింది. ఈ విగ్రహం భారత స్వాతంత్ర్యోద్యమ నాయకుడు, పౌరహక్కుల నాయకుడైన మోహందాస్ కరంచంద్ గాందీ స్మారకంగా 2004 అక్టోబరు 2న హర్మన్ పార్కులో అంకితం చేయబడింది.

## మూలాలు

## బాహ్య లింకులు

* హ్యూస్టన్ సిటీ కౌన్సిల్‌కు ఓపెన్ లెటర్: హెర్మన్ పార్క్ గాంధీ విగ్రహాన్ని శాశ్వతంగా తొలగించడం , మైనారిటీస్ ఫర్ ఇండియా సంస్థ

వర్గం:Coordinates not on Wikidata
వర్గం:మహాత్మాగాంధీ స్మారక చిహ్నాలు
జాతీయ ఉప్పు సత్యాగ్రహ స్మారక చిహ్నం

జాతీయ ఉప్పు సత్యాగ్రహ స్మారక చిహ్నం లేదా దండి స్మారక చిహ్నం భారతదేశం లోని గుజరాత్ రాష్ట్రంలోని దండి లో  నిర్మించబడిన స్మారక చిహ్నం.  మహాత్మా గాంధీ నేతృత్వంలో కార్యకర్తలు 1930లో భారతదేశంలో అహింసాత్మక శాసనోల్లంఘన కార్యక్రమంలో భాగంగా ఉప్పు సత్యాగ్రహంనకు స్మారకంగా గుజరాత్ లోని దండి వద్ద ఏర్పాటు చేసారు.  ఈ స్మారక చిహ్నం  దండి సత్యాగ్రహ సమయంలో 1930 ఏప్రిల్ 6న ముగిసిన ప్రదేశం గుజరాత్ లోని తీర పట్టణమైన దండి వద్ద 15 ఎకరాల (61,000 చదరపు మీటర్లు) విస్తీర్ణంలో ఉంది.  ఈ సత్యాగ్రహంలో సముద్రపు నీటితో ఉప్పును ఉత్పత్తి చేసి ఉప్పుపై బ్రిటిష్ గుత్తాధిపత్యం విచ్ఛిన్నమైంది. ఈ ప్రాజెక్టు 89 కోట్లు (12 మిలియన్ల యు.ఎస్.డాలర్లు) వ్యయంతో అభివృద్ధి చేసారు.

## చరిత్ర
జాతీయ ఉప్పు సత్యాగ్ర స్మారకాన్ని అభివృద్ధి చేసే ఈ ప్రాజెక్టును *హై లెవల్ దండి మెమోరియల్ కమిటీ* (హెచ్‌ఎల్‌డిఎంసి) రూపొందించింది.  దీనిని భారత ప్రభుత్వ సాంస్కృతిక మంత్రిత్వ శాఖ ఆమోదించింది. ఐఐటి బొంబాయి డిజైన్ కోఆర్డినేషన్ ఏజెన్సీగా సేవలను అందించింది. ఈ స్మారక చిహ్నాన్ని 2019 జనవరి 30 న మహాత్మా గాంధీ వర్థంతి  సందర్భంగా భారత ప్రధాని నరేంద్ర మోడీ ప్రారంభించారు.

## మూలాలు

వర్గం:మహాత్మాగాంధీ స్మారక చిహ్నాలు
తుక్కుగూడ

**తుక్కుగూడ, ** భారతదేశంలోని తెలంగాణలోని రంగారెడ్డి జిల్లాలోని పురపాలక సంఘం. ఇది మహేశ్వరం మండల పరిధిలో ఉంది.ఇది హైదరాబాద్ నుండి 27 కిలోమీటర్లు దూరంలో ఉంది. హైదరాబాద్ బాహ్య వలయ రహదారి ప్రధాన కూడలి ఈ గ్రామం ద్వారా వెళుతుంది. ఈ పట్టణంకు 7 కి.మీ. దూరంలో రాజీవ్ గాంధీ అంతర్జాతీయ విమానాశ్రయం ఉంది.పట్టణంలో అయ్యప్ప ఆలయం ఉంది. 2011 జనాభా లెక్కల ప్రకారం పట్టణ జనాభా సుమారు 5000 నుండి 8000 మంది లోపు ఇక్కడ నివసిస్తున్నారు.పిన్‌కోడ్ 501359

## సాధారణ సమాచారం
తుక్కుగూడ పురపాలక సంఘం హోదా కలిగిన పట్టణం.పట్టణ జనాభా మొత్తం 19182. ఇది చేవెళ్ల లోక్‌సభ నియోజక వర్గం, మహేశ్వరం శాసనసభ నియోజక వర్గం పరిధికి చెందింది. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న తుక్కుగూడ పురపాలకసంఘంగా ఏర్పడింది.

## మూలాలు

## వెలుపలి లంకెలు